長林令衞象餳絲結歌
作者：司空曙
朝代：唐

paragraphs: 主人琱盤盤素絲，寒女眷眷墨子悲。
乃言假使餳爲之，八珍重沓失顏色。
手援玉筯不敢持，始狀芙蓉新出水。
仰坼重衣傾萬蕊，又如合歡交亂枝。
紅茸向暮花參差，吳蠶絡繭抽尚絕。
細縷纖毫看欲滅，雪髮羞垂倭墮鬟。
繡囊畏並茱萸結，我愛此絲巧。
妙絕世間無，爲君作歌陳座隅。